
ROMÂNIA




JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE
  Privind, aprobarea închirierii prin licitaţie publică a terenului în suprafaţa de  20,00 mp.,  

                 situat în Focșani, str. Democrației T 79, P 416 %, ce aparține domeniului privat 

                 al Municipiului Focșani, în vederea amplasării unei construcții provizorii cu 

                 destinația de spațiu comercial 

               Consiliul Local al Municipiului Focșani, judeţul Vrancea, întrunit în sedinţa ordinară.

               Analizând proiectul de hotarâre iniţiat de Primarul Municipiului Focşani, raportul comun al Direcţiei arhitectului șef – Serviciul autorizări construcții, al Serviciului administrarea domeniului public şi privat, publicitate şi al Direcţiei economice, înregistrat la nr. 50995/ 15.06.2018, prin care se propune aprobarea închirierii prin licitaţie publică a terenului în suprafaţa de 20,00 mp., situat în Focșani, str. Democrației T 79, P 416 %, ce aparține domeniului privat al Municipiului Focșani, în vederea amplasării unei construcții provizorii cu               destinația de spațiu comercial ;

        -  vazând avizul favorabil al Comisiei de urbanism şi agricultură şi cel al Comisiei de buget şi administraţie publică ;
         -  văzând cererea nr. 47120/ 05.06.2018 înaintată de domnul Coșug Marian ; 
         - având în vedere prevederile art. 36 alin.(2), lit. (c), alin. (5) lit. a si art. 123 alin.(1) si (2) din Legea nr. 215/ 23.04.2001, privind administraţia publică locală, republicată, cu modificările şi completările ulterioare şi în temeiul art. 45 alin. (3) din Legea nr. 215/ 23.04.2001, privind administraţia publică locală, republicată, cu modificările şi completările:
HOTĂRĂȘTE:   

          Art. 1. Aprobarea închirierii prin licitaţie a terenului în suprafaţa de 20,00 mp., situat în Focșani, str. Democrației T 79, P 416 %, ce aparține domeniului privat al Municipiului Focșani, în vederea amplasării unei construcții provizorii cu destinația de spațiu comercial, anexa nr. 1, la prezenta hotărâre. Preţul de pornire la licitației va fi de 30,00 lei/ mp./ lună iar termenul contractului este de 5 ani cu drept de prelungire, prin acordul părților, pentru o perioada egală cu durata închirierii.

          Art. 2. Aprobarea caietului de sarcini pentru închirierea prin licitație publică a terenului în suprafaţa de 20,00 mp., situat în Focșani, str. Democrației T 79, P 416 %, ce aparține domeniului privat al Municipiului Focșani, în vederea amplasării unei construcții provizorii cu destinația de spațiu comercial, anexa nr. 2 la prezentul proiect de hotarare și a contractului de închiriere, anexa nr. 3 la prezenta hotărâre. 

           Art. 3. Pe cale de consecință se revocă HCL nr. 13/ 23.01.2018 privind aprobarea închirierii prin licitaţie publică a terenului în suprafaţa de 50,00 mp., situat în Focșani, str. Democrației T 79, P 416 %, ce aparține domeniului privat al Municipiului Focșani, în vederea amplasării unei construcții provizorii cu destinația de spațiu comercial, deoarece domnul Coșug Marian a solicitat diminuarea suprafeței de la 50,00 mp. la 20,00 mp.
          Art. 4. Prezenta hotărâre va fi comunicată de către Serviciul administratie publică locală, agricultură compartimentelor, birourilor, serviciilor şi Primarului Municipiului Focșani, conform legii, care va asigura executarea acesteia, prin Direcția arhitectului șef – Serviciul autorizări construcții, Serviciul administrarea domeniului public și privat, publicitate şi Direcţia economică. 

PREȘEDINTE DE ȘEDINȚĂ

Mihai NEDELCU
	Municipiul Focșani, 22 iunie 2018

Nr. 255   

	Contrasemnează,

Secretarul Municipiului Focşani
           Eduard-Marian CORHANĂ



          ROMÂNIA                                                                                  

            JUDEŢUL VRANCEA                                                             Anexa nr. 2

                 CONSILIUL LOCAL                                                    la  Hotărârea nr. 255
       AL MUNICIPIULUI FOCȘANI                                          din data de 22.06.2018

CAIET DE SARCINI

Privind, aprobarea închirierii prin licitaţie publică a terenului în suprafaţa de  20,00 mp.,  

              situat în Focșani, str. Democrației T 79, P 416 %, ce aparține domeniului privat 

              al Municipiului Focșani, în vederea amplasării unei construcții provizorii cu 

              destinația de spațiu comercial 

DATA ŞI LOCUL DESFĂŞURĂRII LICITAŢIEI PUBLICE

       Licitaţia publică va avea loc în data de _________________, la sediul Primăriei Municipiului Focşani, din b-dul Dimitrie Cantemir nr. 1 bis, ora _____

1. OBIECTUL ÎNCHIRIERII:
        2.1.Obiectul închirierii îl constituie terenul în suprafață aprobarea închirierii prin licitaţie publică a terenului în suprafaţă de 20,00 mp., situat în Focșani, str. Democrației T 79, P 416 %, ce aparține domeniului privat al Municipiului Focșani, în vederea amplasării în vederea amplasării unei construcții provizorii cu destinația de spațiu comercial .
       3. DURATA ÎNCHIRIERII : 

    3.1. Terenul, desris mai sus, se închiriază pe o durată de 5 ani, cu posibilitatea de prelungire prin acordul părților pentru o perioadă egală cu termenul închirierii.

    3.2. Modalitatea de plată şi clauzele speciale se vor stabili prin contractul de închiriere.

    3.3. Contractul de închiriere poate fi prelungit cu acordul ambelor părţi, prin act adiţional, cu condiţia notificării intenţei locatarului cu cel puţin 30 de zile înaintea expirării duratei închirierii.

        4. CARACTERISTICILE ÎNCHIRIERII:
       4.1  Investiţia se va realiza în conformitate cu prevederile certificatului de urbanism. 

       4.2 Amplasarea în teren a construcţiei cât şi accesele vor fi proiectate astfel încât să se asigure circulaţia fluentă în zonă;

       4.3 Prin soluţiile adoptate se vor respecta condițiile impuse prin certificatul de urbanism.         

       4.4 Alte clauze privind modul de executare şi de întreţinere al obiectivului care se va realiza pe terenul închiriat vor fi stabilite prin contractul de închiriere;

       4.5 Durata de execuţie a obiectivului va fi de 12 de luni de la data emiterii autorizaţiei de construire.

      4.6 Locatarul va asigura accesul permanent și necondiționat în vederea remedierii, la timp, a eventualelor avarii și va respecta limitele de protecție impuse de legislația în vigoare.

      4.7 Se va amplasa tipul construcție provizorie acceptat, în prealabil, de către serviciul urbanism. În situația în care se degradează materialele din care este realizată construcția, locatarul va proceda de îndată la înlocuirea sau repararea acesteia.

           5 . ELEMENTE DE PREŢ:
        5.1. Preţul minim al închirierii pentru amplasamentul identificat în planul de amplasament aprobat prin hotărârea consiliului local, este de 30,00 lei / mp./ lună.

        5.2.  Preţul terenului licitat, va fi cel puţin egal cu cel de la punctul 5.1. de mai sus și va fi indexat anual cu rata inflaţiei.

         6. ÎNCETAREA ÎNCHIRIERII :
        Încetarea contractului de închiriere poate avea loc în următoarele situaţii :

        6.1.   La expirarea duratei stabilite în contractul de închiriere;

        6.2.   În cazul nerespectării obligaţiilor contractuale de către locatar;

        6.3.   La dispariţia dintr-o cauză de forţă majoră a bunului închiriat sau în cazul imposibilităţii obiective a locatarului de a-l exploata, prin renunţare, fără plata unei despăgubiri;

        6.4.    În cazul în care terenul închiriat este afectat de lucrări impuse de resistematizarea zonei, îşi schimbă destinaţia pentru cauză de utilitate publică, face obiectul unei investiții de interes local aprobate, zona va fi reglementată din punct de vedere urbanistic sau capătă altă destinaţie de interes social prin derularea unor proiecte cu accesare de fonduri europene, locatarul trebuie să elibereze terenul necondiționat, în termenul de 30 de zile de la primirea somației emisă de Primăria Municipilui Focșani.

         7. SOLUŢIONAREA LITIGIILOR:

          Litigiile de orice fel apărute între părţile contractante, în cursul derulării contractului de închiriere sunt de competenţa instanţelor de judecată.

         8. PROCEDURA LICITAȚIEI 

      8.1   Licitație publică deschisă cu strigare de 5,00 lei la fiecare pas, începând cu suma de 30,00 lei/ mp. /lună. 

      8.2  La licitație pot participa persoane juridice, personal sau prin mandatar desemnat, care au fost admise la licitație în urma verificării dosarelor de către comisie.

      8.3  Pentru desfăşurarea procedurii licitaţiei publice deschise este obligatorie participarea a cel puţin 2 ofertanţi, persoane juridice. În situaţia în care la prima licitaţie ( primul anunţ ) nu se prezintă cel puţin doi ofertanţi, licitaţia va fi anunţată din nou, fiind suficientă existenţa unei singure oferte.

           9. GARANȚII ȘI TAXE DE PARTICIPARE     

        9.1  Taxa de participare la licitaţie este de 100,00 lei/ amplasament.

        9.2  Garanţia de participare la licitaţie reprezinta 10% din valoarea chiriei minime rezultate din prețul de pornire la licitație pentru o perioada de un.

        9.3 Taxa de participare şi garanţia de participare la licitaţie vor fi depuse la casieria Primăriei Municipiului Focşani.

        10. CONDIȚII DE ELIGIBILITATE A OFERTANTULUI 

       10.1 Ofertantul este considerat eligibil dacă prezintă următoarele documente:

     -  certificatul de înmatriculare eliberat de Oficiul Registrului Comeţului, de pe actul constitutiv al societăţii, inclusiv de pe actele adiţionale relevante ;

    -  certificatul de înregistrare fiscală privind achitarea taxelor şi impozitelor locale eliberat de autorităţile locale;

  -  dovada privind achitarea obligaţiilor fiscale, prin prezentarea unui cazier fiscal, eliberat de organul fiscal competent ;

        11. MODUL DE DESFĂŞURARE AL LICITAŢIEI :

          11.1 Ofertanţii interesaţi, pentru a participa la licitaţia publică organizată în vederea închirierii terenului aparţinând domeniului public al Municipiului Focşani aprobată prin hotărârea consiliului local, vor depune la sediul organizatorului documentele solicitate şi oferta, nominalizate în anunţul privind închiriarea prin licitație publică, publicat pe site – ul instituției și într-un ziar local.

          11.2 Termenul de primire al ofertelor nu poate fi mai mic de 20 de zile calendaristice, începând cu data publicării anunţului publicat pe sit- ul instituției și într- un ziar local .

         12. DEPUNEREA OFERTELOR:

    12.1   Ofertele vor fi redactate în limba română;

    12.2   Oferta este fermă, are caracter definitiv şi obligatoriu asupra conținutului documentației pe perioada de valabilitate. Depunerea ofertei reprezintă manifestarea voinței ofertantului de a semna contractul de închiriere a terenului pentru utilizarea acestuia în conformitate cu Caietul de sarcini.

        12.3  Adjudecarea ofertei reprezintă manifestarea voinței organizatorului de a încredința închirierea terenului ofertantului și de a semna contractul cu acesta;

        12.4  Revocarea ofertei de către ofertant dupa deschiderea ofertei sau după adjudecare atrage după sine pierderea garanției de participare și încetarea contractului de închiriere.

        12.5 Documentația va cuprinde :

· cererea :

· oferta propriu – zisă ;

-  dovada depunerii la casieria organizatorului licitaţiei a garanţiei de participare. Garanţia de participare la licitaţie se va achita în numerar sau cu ordin de plată cu viza Trezoreriei Municipiului Focşani;

-   dovada achitării la casieria organizatorului licitaţiei a taxei de participare în sumă de 100,00 lei.

        12.6.  Ofertantul va depune cererea însoțită de două plicuri, astfel  :

· plicul exterior, pe care va fi scrisă adresa organizatorului licitaţiei, respectiv Primăria Municipiului Focşani şi adresa terenului supus licitaţiei publice în vederea închirierii, va conține actele solicitate la punctul anterior, mai puțin oferta propriu – zisa.  Pentru continuarea desfăşurării procedurii de licitaţie este necesar ca după deschiderea plicurilor exterioare cel puţin două oferte să întrunească condiţiile prevăzute mai sus. 

· plicul interior va conţine oferta propriu-zisă. Pe plicul interior se va scrie numele şi prenumele ofertantului, sediul societăţii, asfel încât să se poată restitui acestuia, oferta în cazul în care nu a fost adjudecată sau respinsă.

      12.7 Ofertele primite şi înregistrate după termenul limită de primire prevăzut în anunţul publicitar vor fi excluse de la licitaţie şi vor fi înapoiate ofertanţilor fără a fi deschise.

    12.8  Oferta trebuie să cuprindă toate condiţiile prevăzute în caietul de sarcini.

    12.9  Ofertantul va suporta toate cheltuielile aferente prezentării ofertei sale.

      12.10 Dacă oferta nu răspunde la cerinţele licitaţiei, aceasta va fi respinsă de comisia de licitaţie.

      12.11 În legătură cu ofertele se precizează următoarele :

· oferta reprezintă angajamentul ofertantului în conformitate cu documentele licitaţiei, este secretă şi se depune în vederea participării la licitaţie;

· oferta este supusă clauzelor juridice şi financiare înscrise în documentele ce o alcătuiesc;

· organizatorul licitaţiei are dreptul să descalifice orice ofertant care nu îndeplineşte, prin oferta prezentată, una sau mai multe cerinţe din documentele de licitaţie;

· revocarea de către ofertant a ofertei după adjudecare, atrage pierderea garanţiei de participare;

· ofertele aflate sub valoarea preţului minim de pornire la licitaţie vor fi excluse;

         12.13   Licitaţia are loc la data şi ora stabilită în anunţul de închiriere.

      În cazul în care până la expirarea termenului limită de depunere a ofertelor, nu se depun cel puţin două oferte, organizatorul va proceda la republicarea anunţului privind închirierea prin licitație publică, iar procedura licitaţiei publice va fi reluată.

         12.14  La data, ora şi locul anunţat pentru deschiderea licitaţiei vor fi prezenţi membrii comisiei de licitaţie şi ofertanţii care au prezentat documentele necesare pentru participarea la licitaţie, conform caietului de sarcini.

         12.15  Preşedintele comisiei de licitaţie descrie bunul imobil- teren, anunţă preţul minim 
ontractu potrivit hotărârii consiliului local, pasul de licitaţie 
ontractu de comisie şi modul de desfăşurare a licitaţie.

         12.16   În cursul şedinţei de licitaţie ofertanţii au dreptul să anunţe, prin strigare, un preţ egal sau mai mare decât preţul anunţat de preşedintele comisiei. 

         12.17  Dacă nici unul dintre ofertanţi nu oferă preţul de pornire la licitaţie, licitaţia va fi reluată la o dată ulterioară.

         12.18    Preţul minim de pornire la licitaţie este de 50,00 lei/ mp/ lună .

         12.19  Ofertele pentru care s-au transmis notificări de retragere sau ofertele întârziate se vor restitui nedeschise.

13. GARANŢII:

         13.1 În vederea participării la licitaţie ofertanţii, sunt obligaţi să depună la casieria organizatorului sau prin ordin de plată cu viza Trezoreriei Municipiului Focşani, taxa de participare şi garanţia de participare.

         13.2  Ofertanţilor necâştigători li se restituie garanţia de participare pe bază de cerere.

         13.3 Garanţia de participare la licitaţie se pierde în următoarele situaţii :

· dacă ofertantul câştigător îşi retrage oferta în intervalul de la deschiderea ofertelor şi până la comunicarea adjudecării;

· în cazul ofertantului câştigător, dacă acesta nu se prezintă la data stabilită de comisia de licitaţie pentru perfectarea contractului de închiriere;

·  în cazul respingerii (excluderii) de la licitaţie de către comisia de licitaţie.

     14. ANALIZAREA ŞI COMPARAREA OFERTELOR:
     14.1  La termenul stabilit pentru deschiderea ofertelor comisia va analiza integritatea ofertelor, legalitatea reprezentaţilor sau împuterniciţilor acestora.

      14.2  Se consideră oferta adjudecată aceea a ofertantului care acceptă preţul prezentat de către preşedintele comisiei şi nimeni nu oferă un preţ mai mare.

     14.3 Participanţii la licitaţie pot formula contestaţii cu privire la nerespectarea dispoziţiilor legale cu privire la modul de organizare şi participare la licitaţie.

     14.4 Contestaţiile se depun la comisia de licitaţie in termen de 24 de ore de la adjudecare. Soluţionarea contestaţiilor se face în termen de 48 de ore de la data depunerii acestora.

    14.5  După expirarea contestaţiilor se definitivează rezultatul licitaţiei şi se afişează la sediul Primăriei.

     15. DISPOZIŢII FINALE :
      15.1  Ca urmare a adjudecării licitaţiei publice cel care a fost declarat câştigător va trebui să se prezinte la Primăria Municipiului Focşani să semneze contractul de închiriere.

      15.2   Caietul de sarcini se va cumpăra de la sediul organizatorului.

      15.3  Cumpărătorul caietului de sarcini care nu a prezentat oferta sau care nu a participat la licitaţie, va suporta integral contravaloarea caietului de sarcini.

      15.4  Caietul de sarcini, inclusiv toată documentaţia necesară participării la licitaţie se va pune la dispoziţia solicitantului de către organizator.

      15.5   Prețul caietului de sarcini este de 50,00 lei.

Președinte de ședință,
Mihai NEDELCU
                                                                                       Contrasemnează,                                    
                                                                          Secretarul Municipiului Focșani,

                                                                  Eduard – Marian CORHANĂ
                          ROMÂNIA                                                                           Anexa nr. 3                                                            

                   JUDEŢUL VRANCEA                                                 la Hotărârea nr. 255  
                   CONSILIUL LOCAL                                                    din data de 22.06.2018
             AL MUNICIPIULUI FOCȘANI  
       CONTRACT DE ÎNCHIRIERE NR.  

     Încheiat astăzi,    

I. ÎNTRE:

              MUNICIPIUL FOCŞANI, cu sediul în Focşani, b-dul Dimitrie Cantemir nr.1 bis, cod de înregistrare fiscală – 4350645, prin reprezentant legal: Primar – Cristi Valentin MISǍILǍ, având calitatea de locator, pe de o parte, 

             Şi, Societatea _________________, cu sediul în ___________, str._________, judeţul ________, înregistrată la ORC sub nr. ___________având CUI ______________, reprezentată prin administrator_______________, în calitate de locatar, cont bancar nr. __________________ deschis la_____________, s-a încheiat prezentul contract de închiriere în baza Legii nr. 50/ 1991, privind autorizarea executării construcţiilor şi unele măsuri pentru realizarea locuinţelor, republicată, cu modificările şi completările ulterioare, a Legii nr. 215/ 2001 privind administraţia publică locală, republicată, cu modificările şi completările ulterioare, a Hotărârii Consiliului local al Municipiului Focşani nr. ______________ şi procesul -verbal de licitaţie din data de _________.

II. OBIECTUL  CONTRACTULUI:

               Art. 1.  Obiectul contractului îl constituie închirierea terenului în suprafaţă de 20,00 mp. situat în Municipiul Focşani, str. Democrației, T 79, P 416% judeţul Vrancea, conform anexei la prezentul contract.

Art. 2. Terenul este destinat pentru amplasare unei construcţii provizorii având destinaţia de spațiu comercial.
Art. 3. Lucrările de amplasare a construcţiei provizorie pe terenul închiriat, în condiţiile prezentului contract, se va realiza în termen de 12 luni de la predarea- primirea terenului de către locatar.

III. TERMENUL  CONTRACTULUI:

Art. 4. Închirierea terenului se face pe o perioadă de 5 (cinci) ani, începând cu data predării – primirii terenului, în condiţiile stipulate în prezentul contract și anexele sale.

             Art. 5. Contractul de închiriere poate fi prelungit cu acordul ambelor părti, prin act adițional, cu posibilitatea de prelungire prin acordul părților pentru o perioadă egală cu termenul închirierii, cu condiţia notificării intenţiei locatarului cu cel puţin 30 de zile înaintea expirării duratei închirierii.
           Art. 6. Locatarul, la somaţia Primăriei Municipiului Focşani, va elibera terenul, necondiţionat, în termen de 30 de zile, de la primirea somaţiei în următoarele situații :
        -în cazul în care terenul închiriat este afectat de lucrări impuse de resistematizarea zonei ;

        -terenul îşi schimbă destinaţia pentru cauză de utilitate publică;

        -terenul face obiectul unei investiții de interes local aprobate;

        -zona va fi reglementată din punct de vedere urbanistic;

        -capătă altă destinaţie de interes social prin derularea unor proiecte cu accesare de fonduri europene. 

IV. PREŢUL ÎNCHIRIERII:

Art. 7. Preţul chiriei este de ________ lei/ mp./ luna. Plata primei rate se va face de la data semnării contractului de închiriere.

             Art.  8. Chiria prevăzută la articolul 7 va fi indexată anual cu rata inflaţiei, în condiţile legii, din iniţiativa locatorului.

            Art. 9. La data încheierii prezentului contract de închiriere, se va constitui o garanţie egală cu contravaloarea chiriei reprezentând 10% din valoarea chirie rezultate din preţul de pornire la licitaţie pentru o perioadă de un an, valabilă pe toată perioada derulării contractului de închiriere, conform prevederilor legale. 

                   V. MODALITATEA DE PLATĂ:

Art. 10. Suma prevazută la art. 7 se va plăti prin ordin de plată, în contul Primăriei Municipiului Focşani, nr. RO93TREZ69121300530XXXXX deschis la Trezoreria Focşani sau, în numerar, la casieria locatorului. 
               Art. 11.  Plata chiriei se va face lunar pâna la 15 ale fiecarei luni din an. Pentru neplata la termen a sumelor stabilite, se percep majorări de întârziere la nivelul celor stabilite prin lege. 

              Art. 12. Totodată locatarul trebuie să facă lunar dovada achitarii tuturor taxelor stabilite în conformitate cu Codul Fiscal;

                    VI. ÎNCETAREA ÎNCHIRIERII:

              Art. 13.  Închirierea poate înceta din următoarele cauze:

              -  la somaţia Primăriei Municipiului Focşani,  motivată de cap. III, Art. 5;

              -  nerespectarea clauzelor contractuale;

              -  neplata la termenele stabilite prin contract,  a chiriei şi penalităţilor datorate;

              -  schimbarea destinaţiei terenului, folosirea construcţiei în alte scopuri decât cel pentru care a fost închiriat terenul;

              - exploatarea construcţiei în condiţii care prezintă pericol, care deranjează locatarii din zona respectivă şi care stânjenesc folosirea nestingherită a construcţiilor vecine de către beneficiarii acestora;

              - la cererea locatarului, cu condiţia notificării prealabile într-un termen de minim 30 zile ;

              - acordul de voinţă al părţilor;

              - la expirarea termenului contractului ;

             Art. 14.  În cazul nerespectării clauzelor contractuale, privind schimbarea destinaţiei şi plata chiriei, contractul încetează de drept şi atrage, după sine, plata de despăgubiri.

                  VII. OBLIGAŢIILE PĂRŢILOR:

            Art. 15. Locatorul are următoarele obligaţii:

                -   să predea locatarului terenul liber de orice sarcini ;

                - să urmărească prin împuterniciţii săi respectarea de către locatar a lucrărilor de amenajare a construcţie în varianta aprobată, respectarea amplasamentului, a locului adjudecat;

  -  va asigura paşnica şi liniştita  folosinţă a terenului pe perioada închirierii.

          Art. 16. Locatarul (chiriaşul) are următoarele obligaţii:

               - să respecte clauzele prezentului contract, să nu schimbe destinaţia construcţiei, a terenului, pentru care s-a făcut închirierea ;

               - să respecte întocmai condiţiile impuse prin autorizaţia de construire cu privire la alcătuirea construcţiei, execuţia şi amplasarea acesteia;

              - să achite contravaloarea chiriei ;

              - locatarul nu poate să cesioneze prezentul contract de închiriere sau să subînchirieze terenul vreunui terţ;

              -  să obţină avizele şi acordurile legale.

                  VIII. CONTROLUL:

             Art. 17. Controlul asupra modului în care se respectă prevederile prezentului contract se efectuează de împuterniciţii Primăriei Municipiului Focşani.

                 IX.   LITIGII:

              Art. 18. Litigiile, de orice fel, ce vor decurge din exercitarea prezentului contract, dacă nu vor fi soluţionate pe cale amiabilă, vor fi rezolvate prin instanţa de judecată.

               Art. 19. Pe toată durata închirierii, cele doua părţi se vor supune legislatiei, în vigoare, în România. 

                 X.     FORŢA  MAJORĂ:

                 Art. 20. În caz de forţă majoră, părţile sunt exonerate de orice răspundere. Dacă partea care invocă forţa majoră nu argumentează în scris, către cealaltă parte, condiţia de forţă majoră, în maximum 10 zile, din momentul aplicării ei, partea este direct răspunzătoare pentru toate consecinţele, ce decurg din aceasta. Părţile au obligaţia de a face tot posibilul pentru a găsi o nouă soluţie de ieşire din cauză.

                  Art. 21.  Dacă în termen de 30 zile de la declararea forţei majore nu s-a găsit nici o soluţie, partea care a invocat forţa majoră va notifica, în scris, rezilierea contractului, celelaltei părţi. De asemeni, fiecare parte are obligaţia de a face cunoscut, în scris, încetarea condiţiei de forţa majoră .

              XI.    DISPOZIŢII   FINALE:

               Art. 22. Prezentul contract, privind închirierea terenului în suprafaţă de 20,00 mp. situat în Focşani, str. Democrației, T 79, P 416% judeţul Vrancea, aşa cum rezultă din planul de situaţie, anexe la prezentul contract s-a încheiat în 3 (trei) exemplare, din care unul se înmânează locatarului.

                               LOCATOR,                                                                         LOCATAR,

            Primar,                                 Director executiv,                     Societatea                          

Cristi Valentin MISǍILǍ      Carmen – Daniela GROSU                     reprezentată prin                                                                                                                                                                                                          

                               Vizat de legalitate,   

                                  Șef serviciu

                                 Şef serviciu,

Președinte de ședință,

Mihai Nedelcu
                                                                                                               Contrasemnează,                                    
                                                                                                   Secretarul Municipiului Focșani,

                                                                                             Eduard – Marian CORHANĂ

